M กลับมาดีต่อเนื่องในอีก 5 ปีข้างหน้าแนะซื้อเป้าหมาย 96 บาท
บล.คันทรี่ กรุ๊ป ระบุในบทวิเคราะห์วันนี้(7 พ.ค.)ว่า บริ …
7 พ.ค. 2561

บล.คันทรี่ กรุ๊ป ระบุในบทวิเคราะห์วันนี้(7 พ.ค.)ว่า บริษัท เอ็มเค เรสโตรองต์ กรุ๊ป จำกัด (มหาชน) หรือ M (ซื้อ/มูลค่าเหมาะสม 96 บาท) เริ่มต้นบทวิเคราะห์ด้วยคำแนะนำ ซื้อ คาดกำไรสุทธิเติบโตเฉลี่ยปีละ 18.4% ในสองปีข้างหน้า (2018E-2019E) สนับสนุนจากแนวโน้ม SSSG กลับมาดีต่อเนื่องในอีก 5 ปีข้างหน้าจากความเชื่อมั่นผู้บริโภคและการบริโภคภายในประเทศที่ปรับตัวดีต่อเนื่อง กอรปกับการย้ายสาขาหรือปิดสาขาบางสาขาโดยคาดว่าใน 3 ปีข้างหน้าจะขยายสาขาต่อเนื่อง 30 กว่าสาขาต่อปี โดยปี 61 ผู้บริหารคาดขยาย 48 สาขาเพิ่มขึ้น1.5 เท่าจากปีก่อน นอกจากนี้ยังมี Upside จากการ spin off ธุรกิจโลจิสติกซึ่งคาดว่าจะเปิดดำเนินงานในกลางปี 19